Tarybos reglamentas (EB) Nr. 1050/2001
2001 m. gegužės 22 d.
šeštą kartą taisantis pagalbos medvilnei teikimo tvarką, nustatytą Graikijos stojimo akto 4 protokolu
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į Graikijos stojimo akto 4 protokolą dėl medvilnės [1], ypač į jo 11 dalį,
atsižvelgdama į Komisijos pasiūlymą [2],
atsižvelgdama į Europos Parlamento nuomonę [3],
atsižvelgdama į Ekonomikos ir socialinių reikalų komiteto nuomonę [4],
kadangi:
(1) Patikrinus, kaip veikia lauko kultūroms skirtos pagalbos teikimo sistema ir paramos schema, numatytos Graikijos stojimo akto 4 protokolo 11 dalyje, paaiškėjo, kad reikia pakoreguoti pagalbos medvilnei teikimo tvarką.
(2) Medvilnei skirtos priemonės yra nustatytos 4 protokolu, 1995 m. birželio 29 d. Tarybos reglamentu (EB) Nr. 1554/95, nustatančiu bendras pagalbos medvilnei teikimo tvarkos taisykles ir panaikinančiu Reglamentą (EEB) Nr. 2169/81 [5], ir 1987 m. liepos 2 d. Tarybos reglamentu (EEB) Nr. 1964/87, pataisančiu pagalbos medvilnei teikimo tvarką, nustatytą Graikijos stojimo akto 4 protokolu [6]. 4 protokolu nustatyta tvarka turėtų būti išsaugota, ypač Tarybai numatyta galimybė tikslinti šią tvarką, o įgyvendinimo priemonės, siekiant didesnio paprastumo, turėtų būti sudėtos į vieną Tarybos reglamentą,
PRIĖMĖ ŠĮ REGLAMENTĄ:
1 straipsnis
Graikijos stojimo akto 4 protokolas iš dalies keičiamas taip:
1) 3 dalis pakeičiama taip:
"3. 2 dalyje nurodyta tvarka apima neatlygintiną paramos išmoką kaip pagalbą gamybai."
2) 6 dalis pakeičiama taip:
"6. Taryba, remdamasi Komisijos pasiūlymu ir pasikonsultavusi su Europos Parlamentu, kvalifikuota balsų dauguma nusprendžia dėl koregavimų, kurių reikia šiuo protokolu nustatytai tvarkai, ir priima bendras taisykles, kuriomis įgyvendinamos šio protokolo nuostatos."
3) 7, 8, 8a, 9, 10, 11 ir 12 dalys išbraukiamos.
4) 13 dalis tampa 7 dalimi.
2 straipsnis
Ši direktyva įsigalioja jos paskelbimo Europos Bendrijų oficialiajame leidinyje dieną.
Ji taikoma nuo 2001 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. gegužės 22 d.